# Александър Ставре Дренова

### от Уикипедия, свободната енциклопедия

Александър Ставре Дренова албански поет
Роден: | 11 април 1872 Дреново, днес Албания
Починал: | 11 декември 1947 Букурещ, Румъния

Александър Ставре Дренова, известен с акронима Асдрени (на албански Aleksander Stavre Drenova, Asdreni) е един от най-известните албански поети, автор на албанския национален химн.

## [редактиране] Биография

Александър Дренова е роден в 1872 година в населеното предимно с българи село Дреново (на албански Дренова), чието име и носи като фамилия. Александър учи в гръцко училище в Дреново и след смъртта на баща си Ставре през 1885 година на 13 години той се мести в румънската столица Букурещ при братята си. В Букурещ се свързва с албански емигрантски писатели и революционни дейци.

В 1904 Асдрени публикува първата си стихосбирка от 99 стихотворения, наречена „Слънчеви лъчи“ (Rreze dielli), посветена на албанския национален герой Скендербег. Втората му стихосбирка също от 99 стихотворения, озаглавена „Мечти и сълзи“ (Ëndrra e lotë) излиза през 1912 година и е посветена на британския антрополог Едит Дъръм. В същата година Дренова публикува в излизащия в българската столица София албански вестник „Лири е Шкипъриса“ (Liri e Shqipërisë, в превод - Свобода на Албания) стихотворението „Химни и Фламурит“ (Hymni i Flamurit, Химн на знамето), което се превръща в албански национален химн.

Третата стихосбирка на Дренова „Изгнаннически псалми“ (Psallme murgu) излиза през 1930. Александър Дренова се завръща за кратко връщане в Албания през 1914, но скоро отново отпътува за Букурещ, където продължава да взима активно участие в емигрантското движение. За кратко посещава Албания в 1937 година, когато излиза и четвъртата му стихосбирка „Камбаната на Круя“ (Kambana e Krujës) само за да се върне отново в Румъния, където и умира.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A1%D1%82%D0%B0%D0%B2%D1%80%D0%B5_%D0%94%D1%80%D0%B5%D0%BD%D0%BE%D0%B2%D0%B0_207b.html“.

Категория: Албанци

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Polski
- Português
- Shqip
- Svenska